  Туспуктэм: Руслан Нуриахметов Наталия Сильвестрова Ижкар паркъёс Семьялэн, яратонлэн но осконлыклэн нуналэзлы сӥзьыса «МОЯ 7-Я!» туспуктэмъёсын вожвылъяськон радъяло. Конкурсэ элькунысь вань мыло-кыдо семьяос пыриськыны быгато. Со сярысь кар администрацилэн пресс-службаез ивортӥз. Вожвылъяськонлэн ужпумез семьялэсь сям-йылолъёссэ но дунлыксэ азинтон но вӧлмытон Туспуктэмъёсты тямыс номинацияя келяны кулэ: «Начало семейного пути» (сюан туспуктэмъёс); «В ожидании чуда» (пинал вайыны дасяськись семья туспуктэмъёс); «Домашний уют» (гуртын лэсьтэм семья туспуктэмъёс); «Семейные праздники» (семьяослэн праздникъёсты пусъемзы); «Папа, мама, я – спортивная семья» (Семьяослэн спортэм выремзы); «Путешествуем с семьёй» (путешествие дыръя лэсьтэм туспуктэмъёс); «Домашние питомцы» (гурт пудо-животэн семья туспуктэмъёс); «Моя большая семья» (сизьым яке тросгес адямиен семья туспуктэмъёс). Вожвылъяськонлэн куронъёсыныз сярысь валатэтысь (положение) лыдӟыны быгатӥськоды. Ужъёсты event18parki@gmail.com электрон почтае 6-тӥ пӧсьтолэзёзь ыстоно. Одно ик нимтулэз, телефон номерез, семья фамилиез но номинациез пусъёно. Вань туспуктэмъёсты печатлалозы но 8-тӥ пӧсьтолэзе Киров нимо паркын соосын фотозона радъялозы. Тодэ вайытом, Семьялэн, яратонлэн но осконлыклэн нуналаз Ижкарын Денис Клявер кырӟалоз. Тегъёс: семья туспуктэм вожвылъяськон праздникъёс Удмуртия  